stanford-oval/wikipedia huggingface dataset:
Lautta (sarjakuvat)
Lautan turvallisuusjärjestelyt

Lautalla vartioi jatkuvasti 67 YPKVV:n huippuunsa koulutettua agenttia. Lautalla vierailevien ihmisten mukaan annetaan supervoimainen YPKVV:agentti, jonka tarkoituksena on saattaa vierailijaa turvallisesti Lautalla.
Lautalla on kahdeksan merenalaista osastoa täynnä sellejä. Jokainen selli on ympäröity paksulla teräskerroksella ja vuorattu adamantiumilla. Selleissä ei ole ikkunoita vaan kaksisuuntaiset videokamerat, joiden kautta vankeja voidaan tarkkailla. Kaikkien vankien voimat on neutraloitu eikä heille suoda mahdollisuutta tavata muita vankeja tai ihmisiä.
Laurel Award

Laurel Awards oli Motion Picture Exhibitor -lehden perustama yhdysvaltalainen elokuvapalkinto, joka myönnettiin elokuville, näyttelijöille, ohjaajille ja säveltäjille.
Aiheesta muualla

IMDb: Laurel Awards (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Laurel Award
Käännös suomeksi
Leena Liusvaara

Leena Liusvaara (s. 1963 Salo) on suomalainen rehtori ja urheiluvaikuttaja. Liusvaara on toiminut Suomen Tanssiurheiluliiton puheenjohtajana vuodesta 2013. Hän on lajiliiton 9. puheenjohtaja ja tähän mennessä hän on toiminut tehtävässä pitempään kuin kukaan edeltäjistä. Liusvaara kuului myös tanssiurheilun kansainvälisen lajiliiton World Dance Sport Federationin hallitukseen vuosina 2017-2021 vastaten WDSF:n viestintäasioista.
Lautsi vastaan Italia

Lautsi vastaan Italia on oikeustapaus, jossa Euroopan ihmisoikeustuomioistuin kehotti vuonna 2009 Italian valtiota poistamaan krusifiksit koulujen seiniltä, mutta ihmisoikeustuomioistuimen suuri jaosto päätti vuonna 2011, että kyseessä ei ole syrjintä ja että krusifikseja ei tarvitse poistaa.
Tuomioistuimen päätöksen mukaan krusifiksit rikkovat uskonnonvapautta ja rajoittavat vanhempien oikeutta kasvattaa lapsensa oman vakaumuksensa mukaisesti. Ristiinnaulitunkuvat säädettiin Italiassa pakollisiksi koululuokissa Benito Mussolinin valtakaudella 1920-luvulla. Laki on yhä voimassa, vaikka katolisella kirkolla ei ole vuoden 1984 jälkeen ollut Italiassa virallista valtionuskonnon asemaa.
Tapaus siirtyi käsiteltäväksi Euroopan ihmisoikeustuomioistuimessa sen jälkeen kun Italian perustuslakituomioistuin hylkäsi asian käsittelyn. Kanteen nosti suomalaissyntyinen, nykyisin Italiassa asuva Soile Lautsi. Marraskuussa 2009 tehdyssä päätöksessä Euroopan ihmisoikeustuomioistuin kehotti Italiaa poistamaan krusifiksit kouluista. Tuomioistuimen mukaan julkisten koulujen tulee noudattaa tasapuolisuutta opetuksessa, johon osallistuminen on pakollista.
Kaikki Italian puolueet ilmoittivat kannattavansa krusifiksien säilyttämistä kouluissa. Corriere della Sera -lehden marraskuussa 2009 tekemän mielipidetiedustelun mukaan 84 prosenttia italialaisista kannatti perinteistä tapaa. Maaliskuussa 2010 julkistettiin, että asia otetaan uuteen käsittelyyn Euroopan ihmisoikeustuomioistuimessa.
Tuomioistuimen suuri jaosto käsitteli asian maaliskuussa 2011 ja katsoi, että Euroopan ihmisoikeussopimuksen 1 lisäpöytäkirjan 2 artiklaa ei ollut rikottu eikä ollut tarpeen tutkia EIS 14 artiklan rikkomusta. Tosin sanoen Italian valtiolla oli oikeus pitää krusifikseja luokkahuoneiden seinillä, eikä se ollut sopimuksen 14 artiklan tarkoittamaa syrjintää.[lähde? ]
Reaktiot

Euroopan ihmisoikeustuomioistuimen päätöksen ennustettiin muodostuvan merkittäväksi ennakkotapaukseksi muidenkin Euroopan maiden julkisissa kouluissa. Esimerkiksi Yhdysvalloissa koululuokissa ei voi olla ristiinnaulitunkuvia kirkon ja valtion eron vuoksi. Professori Martin Scheininin mukaan krusifiksien kieltäminen julkisten koulujen seinillä muistuttaa tärkeästä rajasta uskonnon pakkosyötölle.
Kreikan ortodoksisen kirkon johtaja, arkkipiispa Ieronymos piti tuomioistuimen päätöstä huonona. Hänen mukaansa päätös otti huomioon vain ateistisen vähemmistön oikeudet, mutta jätti huomiotta kristittyjen enemmistön oikeudet.. The Guardianin politiikan toimittaja Michael White ei ymmärtänyt, miksi suomalainen nainen muuttaa Italiaan ja alkaa vastustaa krusifikseja oikeustoimin. Hänen mukaansa katoliset tunnukset ovat yhtä keskeisesti italialaisia asioita kuin ”pizza, mafia, bling ja jalkapallossa huijaaminen”.
Aiheesta muualla

Wikiuutisissa on aiheeseen liittyvä uutinen: Euroopan ihmisoikeustuomioistuin kehotti Italiaa poistamaan koulujen ristiinnaulitunkuvat
Lautsi and others -tapaus (suuri jaosto) (Euroopan ihmisoikeustuomioistuimen suuren jaoston ratkaisu) Finlex.  Antopäivä 18.03.2011. Viitattu 23.10.2012.
Laureana di Borrello

| Laureana di Borrello (Comune di Laureana di Borrello) |
| --- | --- |

 Laureana di Borrello
 Koordinaatit: 38°29′0″N, 16°5′0″E 
Valtio:   Italia
Alue:  Calabria
Metropolikaupunki:  Reggio Calabria
Hallinto:  
 – Kaupunginjohtaja:  Domenico Ceravolo (2007)
Pinta-ala:  
 – Kokonaispinta-ala:  35,69 km²
Korkeus:  30–757 m
Väkiluku (31.12.2015):  5 174
Aikavyöhyke:  UTC+1
 – Kesäaika:  UTC+2
Postinumero:  89023
Suuntanumero(t):  (+39) 0966
 
 http://www.comune.laureanadiborrello.rc.it 
Infobox OKVirheellinen NIMI-arvo: 
Laureana di Borrello on kunta Italiassa Calabrian aleella Reggio di Calabrian metropolikaupungissa.
Aiheesta muualla

Kuvia tai muita tiedostoja aiheesta Laureana di Borrello Wikimedia Commonsissa
Laureana online
Reggio Calabrian metropolikaupunki
Africo | Agnana Calabra | Anoia | Antonimina | Ardore | Bagaladi | Bagnara Calabra | Benestare | Bianco | Bivongi | Bova | Bova Marina | Bovalino | Brancaleone | Bruzzano Zeffirio | Calanna | Camini | Campo Calabro | Candidoni | Canolo | Caraffa del Bianco | Cardeto | Careri | Casignana | Caulonia | Ciminà | Cinquefrondi | Cittanova | Condofuri | Cosoleto | Delianuova | Feroleto della Chiesa | Ferruzzano | Fiumara | Galatro | Gerace | Giffone | Gioia Tauro | Gioiosa Ionica | Grotteria | Laganadi | Laureana di Borrello | Locri | Mammola | Marina di Gioiosa Ionica | Maropati | Martone | Melicucco | Melicuccà | Melito di Porto Salvo | Molochio | Monasterace | Montebello Jonico | Motta San Giovanni | Oppido Mamertina | Palizzi | Palmi | Pazzano | Placanica | Platì | Polistena | Portigliola | Reggio Calabria | Riace | Rizziconi | Roccaforte del Greco | Roccella Ionica | Roghudi | Rosarno | Samo | San Ferdinando | San Giorgio Morgeto | San Giovanni di Gerace | San Lorenzo | San Luca | San Pietro di Caridà | San Procopio | San Roberto | Sant’Agata del Bianco | Sant’Alessio in Aspromonte | Sant’Eufemia d’Aspromonte | Sant’Ilario dello Ionio | Santa Cristina d’Aspromonte | Santo Stefano in Aspromonte | Scido | Scilla | Seminara | Serrata | Siderno | Sinopoli | Staiti | Stignano | Stilo | Taurianova | Terranova Sappo Minulio | Varapodio | Villa San Giovanni
Lehtovuori

Lehtovuori keväällä 2006
Lehtovuori on rakennusneuvos Olli Lehtovuoren mukaan nimetty asuinalue Helsingin Konalan kaupunginosassa. Se sijoituu Vantaan ja Espoon rajojen tuntumaan ja on Helsingin läntisin kolkka. Naapureina ovat mm. Uusmäki lännessä ja Malminkartano idässä.
Alueen on suunnitellut arkkitehti Eric Adlercreutz. Lehtovuoreen on rakennettu vuosina 2002-2005 88 asuntoa, jotka sijaitsevat 2- tai 3-kerroksisissa puuverhoilluissa erillis- ja paritaloissa.
Alueen pohjoisosaan on myös rakennettu kaksi Nuorisoasuntoliiton kerrostaloa, joissa on yhteensä 72 asuntoa.
Aiheesta muualla

Lehtovuori.Net
Kuvagalleria

Tammikuu 2006
Toukokuu 2006
Toukokuu 2006
Alavuden seurakunta

| Alavuden seurakunta |
| --- | --- |

 tunnus :  sijainti 
 Alavuden kirkko
Tunnustuskunta:  evankelis-luterilainen
Hiippakunta:  Lapuan hiippakunta
Rovastikunta:  Lapuan tuomiorovastikunta
Pääkirkko:  Alavuden kirkko
Perustettu:  1701
– Emäseurakunta:  1835
Jäsenmäärä:  8 952 (2023)
– Osuus asukkaista:  81,9 %
Kirkollisvero:  1,75 %
Kirkkoherra:  Rami Niemi (vt.)
Kirkkovaltuusto:  27 paikkaa
– puheenjohtaja:  Hanna Murtomäki-Kukkola
  2018–2022   • Kesk.   • Kotikirkko   • Sinapinsiemen   • Kok.   • PS   • SDP :    14  4  3  2  2  2
Verkkosivusto
Infobox OKNimi-testi OK: 
Alavuden seurakunta on luterilainen seurakunta Etelä-Pohjanmaan maakunnassa, Alavuden kunnassa. Seurakunnan pääkirkko on Alavuden kirkko ja  vt. kirkkoherrana toimii Rami Niemi.
Historia

Alavuden seurakunta perustettiin alun perin vuonna 1673 erääksi Ilmajoen saarnahuonekunnaksi. Tätä ennen alueella kerrotaan kansanperinteen mukaisesti olleen luonnon temppeli, jossa on pidetty saarnoja. Seurakunnasta tuli kappeliseurakunta vuonna 1701 ja sai ensimmäisen pappinsa vuonna 1707.
Herätysliikkeet

Alavus seurakunta ja erityisesti Töysän alue kuuluu muun Seinäjoen eteläisen ja itäisen alueen tavoin evankelisen herätysliikkeen tukialueeseen. Alavudella on myös kannatusta vanhoillislestadiolaisen suunnalle.
Papisto

Seuraavat henkilöt ovat toimineet Alavuden seurakunnan kappalaisina ja kirkkoherroina:
Papisto > Alavuden kappeliseurakunta

1707–1714: kappalainen Thomas Bethulin
1722–1732: kappalainen Gabriel Lagus
1731–1744: kappalainen Josef Ruuth
1745–1767: kappalainen Johan Kreander
1768–1788: kappalainen Elias Nibling
1789–1794: kappalainen Johan Garvolius
1795–1796: kappalainen Nils Aejmelaeus
1800–1827: kappalainen Fredrik Sjöstedt
1827–1834: kappalainen Isak Daniel Forsman
Papisto > Alavuden seurakunta

1837–1846: kirkkoherra Erik Johan Snellman
1846–1875: kirkkoherra Karl Fredrik Stenbäck
1878–1891: kirkkoherra Johan Frans Sahlberg
1893–1940: kirkkoherra Karl August Schroderus
1942–1952: kirkkoherra Toivo Kansanaho
1953–1960: kirkkoherra Paavo Jaakko Huida
1961–1970: kirkkoherra Yrjö Evert Lehtola
1971–1995: kirkkoherra Vilho Hakala
1995–2015: kirkkoherra Timo Kumpunen
2015–2022: kirkkoherra Jussi Peräaho
Latex Cult

| Latex Cult Impaled Nazarene |
| --- | --- | --- |

Studioalbumin tiedot
 Julkaistu: 29. huhtikuuta 1996
 Tyylilaji: black metal
 Kesto: 30.14
 Levy-yhtiö: Osmose Productions
Impaled Nazarenen muut julkaisut
| Motörpenis 1996 | Latex Cult 1996 | Rapture 1998 |
Latex Cult on black metal -yhtyeen Impaled Nazarenen neljäs studioalbumi, jonka on julkaissut Osmose Productions vuonna 1996. Albumia julkaistiin myös rajoitettuna painoksena metallilaatikon kera, jossa oli lievästi erilainen kansikuva.
Kappalelista

66.6 S of Foreplay – 1.06
1999: Karmakeddon Warriors – 2.38
Violence I Crave – 1.37
Bashing in Heads – 1.10
Motörpenis – 2.21
Zum Kotzen – 3.13
Alien Militant – 2.46
Goat War – 0.52
Punishment Is Absolute – 2.47
When All Golden Turned to Shit – 1.26
Masterbator – 2.25
The Burning of Provinciestraat – 3.12
I Eat Pussy for Breakfast – 1.24
Delirium Tremens – 3.31
Kokoonpano

Sluti666 – laulu
Jarno Anttila – kitara
Taneli Jarva – bassokitara
Reima Kellokoski – rummut
Aiheesta muualla

Latex Cult Discogsissa. (englanniksi)
Albumi Latex Cult Encyclopaedia Metallum -sivustolla (englanniksi)
Impaled Nazarene
| --- | --- |
Studioalbumit:   Tol Cormpt Norz Norz Norz  Ugra-Karma  Suomi Finland Perkele  Latex Cult  Rapture  Nihil  Absence of War Does Not Mean Peace  All That You Fear  Pro Patria Finlandia  Manifest  Road to the Octagon  Vigorous and Liberating Death  Eight Headed Serpent 
EP:t:   Goat Perversion  Motörpenis  Die in Holland 
Kokoelmat:  Decade of Decadence
Livealbumit:  Death Comes in 26 Carefully Selected Pieces
Splitit:  Impaled Nazarene / Driller Killer
Demot:   Shemhamforash  Taog Eht Fo Htao Eht 
Singlet:   Satanic Masowhore  Sadogoat  Enlightenment Process  Die in Holland 
Videografia:   1999: Karmakeddon Warriors  1990–2012
Lautapeliopas

| Lautapeliopas |
| --- | --- |

Verkkosivusto:  www.lautapeliopas.fi
Tyyppi:  harrastajasivusto
Kielet:  suomi
Luonut:  Mikko Saari
Avattu:  2009
Lautapeliopas.fi on suomalainen lautapeleihin keskittyvä verkkosivusto, jonka perusti sen päätoimittaja Mikko Saari vuonna 2009. Sivuston tavoitteena on esitellä kaikki olennaisimmat suomeksi julkaistut lautapelit sekä tärkeimmät suomentamattomat. Sivustolle kirjoittaa Saaren lisäksi muutama avustaja.
Sivusto pohjautuu Saaren vuonna 2000 perustamaan Lautapelaaja.net-sivustoon sekä vuonna 2007 kirjoittamaan Uudet lautapelit -kirjaan. Aiemmalta sivustolta on peräisin vuodesta 2003 asti järjestetty vuosiäänestys parhaista lautapeleistä. Listan kärjessä vuonna 2017 olivat Dominion – Valtakunta, Eclipse ja Carcassonne.
Saari palkittiin Kultaisella lohikäärmeellä Ropeconissa 2015 pitkäjänteisestä työstään lautapelien parissa. Palkintoperusteissa Lautapeliopasta kutsuttiin laajaksi ja ammattimaiseksi sivustoksi, joka tekee ”harrastukseen tarttumisen ja sen kehittämisen helpoksi”.
Aiheesta muualla

Lautapeliopas.fi
Lasten Eurovision laulukilpailu 2016

| Lasten Eurovision laulukilpailu 2016 Embrace |
| --- | --- |
 Vuoden 2016 Lasten Euroviisujen logo.
Päivämäärät:  20. marraskuuta 2016
Tapahtumapaikka:  Mediterranean Conference Centre,  Valletta,  Malta
Juontajat:  Ben Camille ja Valerie Vella
Isäntämaan toimittaja:  PBS
Osallistujat
Laulujen määrä:  17
Palanneet maat:   Israel  Kypros  Puola
Vetäytyneet maat:   Montenegro  San Marino  Slovenia
Äänestys
Äänestysjärjestelmä:  Jokaisen maan lasten ja aikuisten tuomaristolla ja kolmella tuomarilla on käytössään pisteet 12, 10, 8-1.
Voittaja:   Georgia "Mzeo"
Osallistujakartta

   Maat, jotka osallistuivat vuonna 2016   Maat, jotka ovat osallistuneet ennen, mutta eivät osallistuneet vuonna 2016  
Lasten Eurovision laulukilpailu 
 ◄ 2015 • 2016 • 2017 ► 
Lasten Eurovision laulukilpailu 2016 järjestettiin 20. marraskuuta 2016 Maltalla. Malta päätyi isännöimään kilpailua voitettuaan edellisen vuoden kilpailun. Maa isännöi Lasten Euroviisuja toista kertaa. Kilpailun juonsi Ben Camille ja Valerie Vella. Montenegro, San Marino ja Slovenia vetäytyivät kisoista. Kypros palasi yhden vuoden tauon jälkeen, Israel palasi kolmen vuoden tauon jälkeen ja Puola palasi yhdentoista vuoden tauon jälkeen.
Kilpailun voitti georgialainen Mariam Mamadashvili kappaleellaan "Mzeo".
Formaatti

Tänä vuonna kilpailun äänestystä muutettiin enemmän lapsivaltaisemmaksi. Jokaisen maan lasten tuomaristo ja kilpailun kolme aikuista päätuomaria saavat käyttöönsä 12, 10, 8-1 pisteet ja valitsevat kilpailun voittajan. Tämän vuoden kilpailussa päätuomareina toimivat Christer Björkman, Mads Grimstad ja Jedward.
Osallistujat

Esiintymisjärjestys arvottiin kilpailun avajaisseremoniassa.
| Nro | Maa | Edustaja | Kappale | Suomennos | Sijoitus | Pisteet |
| --- | --- | --- | --- | --- | --- | --- |
| 01 |  Irlanti | Zena Donnelly | "Bríce Ar Bhríce" | Pala palalta | 10 | 122 |
| 02 |  Armenia | Anahit & Mary | "Tarber" (տարբեր) | Toisin | 2 | 232 |
| 03 |  Albania | Klesta Qehaja | "Besoj" | Minä uskon | 13 | 38 |
| 04 |  Venäjä | The Water of Life Project | "Water of Life" | Elämän vesi | 4 | 202 |
| 05 |  Malta (Isäntä) | Christina Magrin | "Parachute" | Laskuvarjo | 6 | 191 |
| 06 |  Bulgaria | Lidia Ganeva | "Magical Day" (Вълшебен ден) | Maaginen päivä | 9 | 161 |
| 07 |  Makedonia | Martija Stanojković | "Love Will Lead Our Way"   (Љубовта не води) | Rakkaus näyttää tiemme | 12 | 41 |
| 08 |  Puola | Olivia Wieczorek | "Nie zapomnij" | Älä unohda | 11 | 60 |
| 09 |  Valko-Venäjä | Alexander Minyonok | "Musyka moih pobed" (Музыка моих побед) | Musiikkini on minun voittoni | 7 | 177 |
| 10 |  Ukraina | Sofia Rol | "Planet Craves For Love" | Planeetta kaipaa rakkautta | 14 | 30 |
| 11 |  Italia | Fiamma Boccia | "Cara Mamma - Dear Mom" | Rakas äiti | 3 | 209 |
| 12 |  Serbia | Dunja Jeličić | "U La La La" | Uu la la la | 17 | 14 |
| 13 |  Israel | Shir & Tim | "Follow My Heart" | Seuraa sydäntäni | 15 | 27 |
| 14 |  Australia | Alexa Curtis | "We Are" | Me olemme | 5 | 202 |
| 15 |  Alankomaat | Kisses | "Kisses & Dancin'" | Pusuja ja tanssia | 8 | 174 |
| 16 |  Kypros | George Michaelides | "Dance Floor" | Tanssilattia | 16 | 27 |
| 17 |  Georgia | Mariam Mamadashvili | "Mzeo" (მზეო) | Aurinko | 1 | 239 |
Aiheesta muualla

Kuvia tai muita tiedostoja aiheesta Lasten Eurovision laulukilpailu 2016 Wikimedia Commonsissa
Lasten Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Espanja · Georgia · Irlanti · Italia · Kypros · Malta · Pohjois-Makedonia · Portugali · Puola · Ranska · Saksa · San Marino · Ukraina · Viro
Epäaktiiviset:  Australia · Azerbaidžan · Belgia · Bulgaria · Israel · Kazakstan · Kreikka · Kroatia · Latvia · Liettua · Moldova · Montenegro · Norja · Romania · Ruotsi · Serbia · Slovenia · Sveitsi · Tanska · Valko-Venäjä · Venäjä · Wales · Yhdistynyt kuningaskunta
Entiset:  Serbia ja Montenegro
Epäonnistuneet yritykset:  Bosnia ja Hertsegovina · Monaco · Slovakia
Kilpailut vuosittain
| --- | --- |
2000-:  2003 · 2004 · 2005 · 2006 · 2007 · 2008 · 2009
2010-:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-:  2020 · 2021 · 2022 · 2023
Kilpailun pitopaikka Mediterranean Conference Centre.
Lipskon piirikunta

Lipskon piirikunta (puol. powiat lipski) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 33 874. Siihen kuuluvat kuusi kuntaa ovat Chotcza, Ciepielów, Lipsko, Rzeczniów, Sienno ja Solec nad Wisłą.
Piirikunnan väestöpyramidi 2014.
Vuoden 2019 lopussa Lipskon piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 16,6 prosenttia piirikunnan väestöstä, työikäiset 59,4 prosenttia ja eläkeikäiset 24 prosenttia väestön keski-iän ollessa 43,3 vuotta. Vuonna 2019 piirikunnassa syntyi 307 lasta. Lipskon piirikunnan väkiluvun ennakoidaan pienenevän 24 021 asukkaaseen vuoteen 2050 mennessä.
Liinasolmiokolibri

| Liinasolmiokolibri |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Solmiokolibrit Lophornis
Laji::  ornatus
Kaksiosainen nimi
 Lophornis ornatus  (Boddaert, 1783) 
Katso myös
   Liinasolmiokolibri Wikispeciesissä   Liinasolmiokolibri Commonsissa 
Infobox OKNimi-testi OKIUCN-testi OK: 
Liinasolmiokolibri (Lophornis ornatus) on neotrooppisen alueen kiitäjälintu. Se elää Etelä-Amerikan mantereen pohjoisosassa, Venezuelan itäosasta Guyanaan, Surinameen, Ranskan Guyanaan sekä Brasilian pohjoisosissa. Pieter Boddaert kuvaili lajin holotyypin Cayennesta vuonna 1783.
Piirros 48. Charles Darwinin teoksesta The Descent of Man, and Selection in Relation to Sex
Lipstick

Lipstick voi tarkoittaa:
Lipstick (lehti), kreikkalainen naistenmuotilehti
Raiskattu (Lipstick), vuoden 1976 elokuva, jonka pääosassa ovat Margaux ja Mariel Hemingway
Lipstick (mongolialainen yhtye)
Lipstick (brasilialainen yhtye)
Lipstick (albumi), albumi Alejandra Guzmanilta
"Lipstick" (Alejandra Guzmanin kappale), tai sen nimikkokappale
"Lipstick" (Aleshan kappale)
"Lipstick" (Jedwardin kappale)
"Lipstick" (Sophia Del Carmenin kappale)
"Lipstick"/"Ichiban Boshi", Sachi Tainakan single
"Lipstick", kappale Cassidyn albumilta Split Personality
Lipstick Building, pilvenpiirtäjä New Yorkissa
Gas Lipstick, suomalaisen muusikko Mika Karppisen taiteilijanimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lipstick”, voi hakea sivunnimihaulla, laajalla sivunnimihaulla tai tekstihaulla.
Linux Format

| Linux Format |
| --- | --- |

Lehtityyppi:  aikakauslehti
Aihealue:  Linux
Julkaisija:  Future Publishing
ISSN:  ISSN 1470-4234
Perustettu:  2000
Päätoimittaja:  Nick Veitch
Kotimaa:  Iso-Britannia
Ilmestymistiheys:  13 kertaa vuodessa
Kieli:  englanti
Aiheesta muualla
www.linuxformat.co.uk
Linux Format on brittiläinen Linuxiin keskittynyt aikakauslehti. Lehteä viedään myös moniin muihin maihin ympäri maailmaa. Linux Formatia julkaisee lukuisia tietokonelehtiä kustantava Future Publishing.
Lehden sisältö muistuttaa useimpia muita tietokonelehtiä, mutta se on suunnattu erityisesti Linux-käyttöjärjestelmän käyttäjille. Lehti sisältää katsauksia, teknologia-artikkeleita, kaikentasoisille käyttäjille suunnattuja oppaita ja uutisia.
Linux Format ilmestyy 13 kertaa vuodessa, ja jokaisen numeron mukana tulee jonkin Linux-jakelun sekä vapaita ohjelmistoja sisältävä DVD-levy. Lehti aloitti toimintansa epävirallisesti 1999 yhden numeron koekappaleella nimeltä Linux Answers, ja täysimittainen tuotanto lähti käyntiin toukokuussa 2000. Linux Formatista julkaistaan paikalliselle kielelle  käännettyjä versioita Italiassa, Kreikassa ja Venäjällä. Lisäksi suuri määrä lehtiä viedään eri puolille maailmaa, erityisesti Yhdysvaltoihin, jossa julkaisua myydään Barnes & Noble -ketjun liikkeissä sekä muissa isoissa kirjakaupoissa.
Linux Formatin pani alulle sen nykyinen päätoimittaja Nick Veitch. Lehden oppaista erityisesti  Michael J. Hammelin GIMP- ja  Paul Hudsonin PHP-tutoriaalit ovat keränneet kiitosta.
Lautaportaanjärvi

| Lautaportaanjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°54′18″N, 23°52′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Pitkäjärveen 
Järvinumero:  35.936.1.005
Mittaustietoja
Pinnankorkeus:  123,9 m 
Rantaviiva:  1,891 km 
Pinta-ala:  0,08188 km² 
 fiLautaportaanjärvi 
Lautaportaanjärvi on Kanta-Hämeessä Tammelassa Lautaportaalla sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.
Maantiede

Järven pinta-ala on 8,2 hehtaaria ja sen pituus on 750 metriä ja leveys 250 metriä. Järven eteläpäähän laskevat suo-oja, jotka tuovat vettä esimerkiksi Mertasuolta, jossa sijaitsee Mertalammi. Eräs toinen oja tuo vettä idästä, missä sijaitsevat Iso Hosionlammi ja Pikku Hosionlammi. Ison Hosiojärvestä ei näytä lähtevän laskuojaa, joten sen liikavedet suotuvat alaville maille eli Mertasuolle päin. Järven luusua sijaitsee järven pohjoisrannalla, josta saa alkunsa 100 metriä pitkä laskuoja Pitkäjärveen.
Järven rantaviiva on 1,9 kilometriä pitkä ja sen ranta on pääosin moreenipohjaista metsämaastoa. Järven kapein kohta on 50 metriä leveä eikä järvessä ole saaria. Eteläpäässä on loma-asuntoja, joille pääsee metsäautotieto pitkin Lautaportaan kylältä.
Linux Device Drivers

| Linux Device Drivers> Alkuperäisteos |
| --- | --- |
Kirjailija:  Jonathan Corbet, Alessandro Rubini, Greg Kroah-Hartman
Kieli:  englanti
Genre:  tietokirjallisuus
Kustantaja:  O’Reilly
Julkaistu:  1998
ISBN:  978-1565922921
Löydä lisää kirjojaKirjallisuuden teemasivulta
Linux Device Drivers on kirja Linux-ytimen laiteajurien ohjelmoinnista.
Kirjan kolmas painos on Linux-ytimen versiolle 2.6.10 ja saatavilla Creative Commons -lisenssillä.
Kirjan toinen painos on tehty ytimen versiolle 2.4 ja on saatavilla GNU Free Documentation -lisenssillä.
Lauttajärvi (Orivesi)

| Lauttajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°45′48″N, 24°09′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Ala-Lautajärveen 
Järvinumero:  35.744.1.010
Mittaustietoja
Pinnankorkeus:  156,3 m  
Rantaviiva:  1,118 km  
Pinta-ala:  4,575 ha  
Saaria:  ei saaria 
 fiLauttajärvi 
Lauttajärvi  on Pirkanmaalla Orivedellä Lauttakulman kylän lähellä sijaitseva järvi.
Maantietoa

Järven pinta-ala on 4,6 hehtaaria ja se on 550 metriä pitkä ja 150 metriä leveä. Se sijaitsee kapeassa kalliomurroksessa yhdessä Ala-Lauttajärven ja Katajajärven kanssa. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 156,3 metriä mpy.